01/09/2021 | Administración LocalMunicipal
Culleredo
Secretaría Xeral
Bases reguladoras convocatoria pública de subvencións municipais, destinadas a asociación e entidades sen ánimo de lucro de Culleredo para a reactivación do tecido asociativo e atender as necesidades xurdidas como consecuencia da crise sanitaria

ANUNCIO Convocatoria para a concesión de subvencións municipais destinadas a asociación e entidades sen ánimo de lucro do termo municipal de Culleredo e bases reguladoras da mesma. Por resolución do 24 de agosto de 2021, da Concelleira delegada de Participación Cidadá, Educación e Medio rural do Concello de Culleredo, aprobouse a convocatoria pública de subvencións municipais, destinadas a asociacións e entidades sen ánimo de lucro do termo municipal de Culleredo para a reactivación do tecido asociativo e para atender as necesidades xurdidas como consecuencia da crise sanitaria provocada pola Covid 19. BDNS (Identif.): 581192 De conformidade co previsto nos artigos 17.3. b e 20.8. a da Lei 38/2003, de 17 de novembro, Xeral de Subvencións, publícase o extracto da convocatoria cuxo texto completo pode consultarse na “Base de Datos Nacional de Subvenciones” (http://www.pap. minhap. gob. es/bdnstrans/index): Subvencións municipais, destinadas a asociacións e entidades sen ánimo de lucro do termo municipal de Culleredo para a reactivación do tecido asociativo e para atender as necesidades xurdidas como consecuencia da crise sanitaria provocada pola Covid -19 Asociacións e entidades sen ánimo de lucro que cumpran os requisitos establecidos na base 2 e 3 da convocatoria. Terceiro. Liñas de actuación LIÑA DE ACTUACIÓN 1: PROMOCIÓN DO DEPORTE NO ÁMBITO ESTATAL LIÑA DE ACTUACIÓN 2: PROMOCIÓN DO DEPORTE NO ÁMBITO LOCAL, PROVICIAL E AUTONÓMICO Bases reguladoras da convocatoria pública de subvencións municipais, destinadas a asociación e entidades sen ánimo de lucro do termo municipal de Culleredo, publicadas na páxina web do concello (www.culleredo.es) e BDNS. Contía total: 90.000 euros para as dúas liñas de actuación. A contía da subvención por beneficiario será como máximo o 100% do custo total do servizo, programa, proxectos ou actividade obxecto da subvención e, en todo caso, o importe fixado para cada liña de actuación establecido na base 3 das bases reguladoras. Lugar de presentación de solicitudes: Rexistro Municipal do Concello ou en calquera dos rexistros públicos previstos na Lei do Procedemento Administrativo Común das Administracións Públicas. Ademais tamén poderán presentarse de xeito telemático na sede electrónica do Concello de Culleredo. Prazo de presentación de solicitudes: un mes a partir da publicación da convocatoria no Boletín Oficial da Provincia. O obxecto destas bases é regular o proceso de outorgamento de axudas específicas a asociacións e entidades sen fin de lucro inscritas no Rexistro municipal de asociacións do Concello de Culleredo destinadas a cofinanciar a realización de actividades que lles son propias, a investimentos extraordinarios derivados da situación motivada pola pandemia da COVID-19 (máscaras, sinalización con recomendacións.) e a gastos correntes (alugamento, comunidade, teléfono etc), coa finalidade de contribuír a incentivar o tecido asociativo municipal. O período subvencionable das liñas de actuación 4 e 5 iría desde o 1 de xullo de 2019 ata a súa publicación no BOP desta convocatoria. O período subvencionable do resto de liñas de actuación iría desde o 1 de outubro de 2019 ata a súa publicación no BOP desta convocatoria. Poderán ser beneficiarias destas subvencións as asociacións e entidades sen ánimo de lucro inscritas no Rexistro municipal de asociacións do Concello de Culleredo con data anterior á publicación da convocatoria destas subvencións e que na posta en marcha e realización das actividades que se recollen nestas bases exista un beneficio fundamentalmente para a poboación culleredense.3.1 Poderán ser obxecto de subvención os gastos ocasionados con relación ao recollido nas seguintes táboas: A axuda concedida poderá acadar o 100 % do investimento realizado ata o máximo que se establece por entidade ou asociación. O importe global das subvencións é de 90.000,00 euros, gasto imputable ás seguintes aplicacións orzamentarias: LIÑA 1. Promoción do deporte no ámbito estatal 341-48900 60.000 € Importe máximo por asociación: 30.000,00 € LIÑA 2 Promoción do deporte no ámbito local, provincial e autonómico 341-48900 30.000,00 € Importe máximo por asociación: 6.000,00 € Non será compatible máis dunha liña de subvención. Ao tratarse de concesión de axudas polo procedemento de concorrencia non competitiva, e de acordo co que recolle o artigo 21.2 do Decreto 11/2009, do 8 de xaneiro, polo que se aproba o Regulamento da Lei de subvencións de Galicia, a axuda outorgarase sen establecer unha fracción ou porcentaxe do custo total xustificado, polo que a achega poderá ser do 100 % co límite que se establece neste punto para cada tipo de asociación ou entidade. No caso de que o orzamento dispoñible se esgotase, comunicarase a través da web municipal (www.culleredo.es). No caso de esgotarse o crédito, poderá ser incrementado. Considéranse gastos subvencionables os que de xeito indubitado respondan á natureza da actividade subvencionada, teñan relación directa co obxecto que se subvenciona e se realicen no prazo que se establece. En ningún caso o custo de adquisición dos gastos subvencionables poderá ser superior ao valor de mercado. Teñen expresamente a condición de gastos subvencionables xerais os seguintes: a) Os gastos de amortización dos bens inmobles, equipos informáticos e doutros bens mobles inventariables, propiedade da beneficiaria, que se empreguen no desenvolvemento da actividade subvencionada. b) Os gastos financeiros, de asesoría xurídica ou financeira, gastos notariais e rexistrais e os gastos periciais para a realización do proxecto subvencionado e os de administración específicos que estean relacionados coa actividade subvencionada e sexan indispensables para a adecuada preparación ou execución da mesma, así como os gastos que se orixinen para dar cumprimento ás garantías esixibles de acordo con estas bases. c) O IVE e os impostos indirectos, cando non sexan susceptibles de recuperación ou compensación. d) Os bens inventariables cuxa adquisición, construción, rehabilitación ou mellora se realizase, en todo ou en parte, mediante subvencións haberán de destinarse ao fin concreto para o que se concedeu a subvención durante un prazo que non será inferior a 10 anos nos bens inscribibles nun rexistro público e a 5 anos nos restantes. a) Produtos para a prevención da pandemia da COVID-19: - Xeles hidroalcohólicos - Mamparas protectoras e metacrilatos non susceptibles de inventariar. - Termómetros - Alfombras hixienizantes. b) Gastos en asesoría e consultaría motivados polo COVID- 19. c) Gastos derivados do cumprimento da normativa en materia de seguridade e saúde vinculadas a protección das persoas traballadoras motivados pola COVID-19 como todas a impresión de sinaléctica, publicidade e normas. d) Gastos necesarios para o arranque e posta en marcha de equipos e instalacións parados polo cese de actividade durante o estado de alarma. e) Gastos derivados de limpezas extraordinarias e desinfeccións polo COVID -19 dos locais nos que se realizan as actividades das entidades. f) Gastos de alugamentos alternativos para a continuación das actividades desenvolvidas nos supostos na que a súa sede ou local se tivera que pechar a consecuencia da COVID-19. g) Gastos extraordinario de persoal nos que tiveran que incorrer para atender as necesidades extraordinarias xurdidas pola COVID- 19. h) Gastos de instalación e mantemento de software e aplicacións informáticas necesarias, para a implantación de actividades on-line e a atención aos usuarios das entidades, así como o gasto de internet e/ou instalación de banda ancha fixa, xa sea por ADSL, fibra óptica ou similar. As asociacións, entidades e clubs deportivos que queiran optar a estas axudas deberán enviar unha solicitude segundo o modelo establecido nestas bases (anexo 1), xunto con toda a documentación esixida de acordo co recollido no punto 7 destas bases. O prazo para presentar as solicitudes será un mes, que comezará a contar a partir do día seguinte á publicación no Boletín Oficial da Provincia do extracto da convocatoria. A presentación realizarase obrigatoriamente por medios electrónicos. Será preciso dispoñer de certificado dixital: Deberá dispoñer de certificado dixital: - A propia entidade (certificado de persoa xurídica) - Quen ocupe a Presidencia da entidade - Quen ocupe a Secretaría da entidade - Quen represente a entidade perante o Concello de Culleredo (no caso de ser distinta das dúas anteriores) a. Solicitude normalizada (anexo I.0) b. Certificación emitida polo/a secretario/a da entidade solicitante do acordo de aprobación da participación nesta convocatoria e do nomeamento de persoa representante para as relacións da entidade co concello.(anexo I.4) c. Memoria explicativa da actividade ou actividades, investimentos ou gastos correntes realizados, asinada pola persoa representante da entidade solicitante.(anexo I.1) d. Declaración responsable de non ter concedidas axudas, para o mesmo obxecto, polas distintas administracións ou outros entes públicos.(anexo I.3) e. Autorizacións para consulta de oficio, ou no seu defecto, documento acreditativo, de estar ao corrente no cumprimento das obrigas tributarias e coa Seguridade Social.(anexo I.5) f. Conta xustificativa dos gastos realizados(anexo I.2) g. Facturas orixinais conformadas polo/a presidente/a da entidade beneficiaria. H. Apunte bancario acreditativo do pagamento das facturas presentadas. i. Certificación bancaria da conta da entidade beneficiaria na que se efectuará o aboamento da axuda. Comprobarase de oficio os datos incluídos nos seguintes documentos: a. Certificacións de estar ao corrente no cumprimento das obrigas tributarias coa Axencia estatal de administración tributaria (AEAT) e a Tesourería Xeral da Seguridade Social(TXSS) e a Facenda. b. Inscrición no Rexistro municipal de asociacións No caso de non autorizar esta consulta, a entidade solicitante deberá aportar a documentación xustificativa nos términos previstos neste apartado.9.1.- Será o órgano de instrución o funcionario Xefe do Servizo de Participación Cidadá, ou no seu defecto, un/unha funcionario/a de carreira municipal pertencente ao subgrupo A1 designado/a pola concelleira titular da Área de Participación cidadá, educación e medio rural.9.2.- A persoa designada como instrutora, de observar defectos na documentación presentada realizará un requirimento para que no prazo improrrogable de 10 días os posibles beneficiarios emenden erros ou omisións, con indicación que, de non facelo nese prazo, daranse por desistidos da súa petición (o crédito asignado ás ditas solicitudes, destinarase ás seguintes dentro do seu grupo de referencia). 9.3.- No caso de efectuarse un requirimento, entenderase por rexistro de entrada da solicitude presentada a data en que dito requirimento estivese correctamente atendido.9.4.- Mesa de Avaliación 9.4.1. As solicitudes de subvención presentadas serán examinadas por unha Mesa de Avaliación nomeada pola concelleira de Participación Cidadá estará composta polos seguintes membros: Presidente/a: Un/ha funcionario/a de carreira municipal pertencente ao subgrupo A1 e adscrito/a ao Servizo responsable da convocatoria. Vogais: Dous/Dúas técnicos/as municipais pertencentes ao subgrupo A1/A2 e adscritos/as ao Servizo responsable da convocatoria. Secretaria/o: Un/ha funcionario/a de carreira pertencente ao subgrupo A1, A2, C1 ou C2 e adscrito/a ao Servizo responsable da convocatoria. No caso de ausencia dalgunha das persoas que integran a Mesa de Avaliación, será substituída pola persoa funcionaria designada pola concelleira titular da Área de Participación Cidadá 9.4.2. A Mesa de Avaliación, a través do órgano instrutor, poderá requirir ás persoas solicitantes de subvención, a información ou documentación adicional aclaratoria que, non estando en poder da administración municipal, teña fundamental relevancia e relación directa para unha mellor valoración das solicitudes.10.1. O órgano instrutor á vista do expediente e do informe da mesa de avaliación, formulará proposta de resolución provisional, debidamente motivada, que deberá notificarse ás asociacións interesadas mediante anuncio público na data seguinte á da súa aprobación polo órgano competente, nos seguintes taboleiros e lugares de difusión: 10.2. Taboleiro de anuncios e edictos da sede electrónica do Concello de Culleredo (https://sedeelectronica.culleredo.es/opensiac/action/infopublica; jsessionid=529BF2224902F55185CC3265EE929A29? method=enter&edictos=true) Tras esta publicación concederase aos solicitantes un prazo de dez días hábiles para presentar alegacións. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas que as aducidas polas persoas interesadas. Neste caso, a proposta de resolución formulada terá o carácter de definitiva.10.3 Examinadas as alegacións aducidas, formularase a proposta de resolución definitiva polo órgano instrutor, que deberá expresar o solicitante ou relación de solicitantes para os que se propón a concesión da subvención, e a súa contía. O expediente de concesión de subvencións conterá o informe do órgano instrutor no que conste que da información que obra no seu poder despréndese que as persoas beneficiarias cumpren todos os requisitos necesarios para acceder ás mesmas.10.4 A proposta de resolución definitiva, publicarase/notificarase ás asociacións interesadas que foran propostas como beneficiarias na fase de instrución, para que no prazo de dez días comuniquen a súa aceptación ou renuncia ao órgano instrutor. Transcorrido este prazo sen producirse a aceptación expresa, a subvención entenderase tacitamente aceptada. As propostas de resolución provisional e definitiva non crean dereito algún a prol da asociación beneficiaria proposta, fronte á Administración, mentres non se lle notificara a resolución da concesión.10.5 O prazo para resolver será dun mes contado a partir da finalización do prazo de presentación de solicitudes. Será causa de denegación de concesión de axudas o esgotamento do crédito consignado na partida orzamentaria indicada no punto 4 ou o non axustarse a solicitude ao obxecto desta convocatoria. As notificacións das resolucións ou calquera acto administrativo relacionado coa tramitación deste procedemento realizarase unicamente por medios electrónicos. Mediante correo electrónico dirixido á conta de correo que indiquen na solicitude, remitirase aos interesados avisos de posta a disposicións das notificacións. Estas entenderanse notificadas no momento no que se acceda ao seu contido. Transcorridos 10 días desde a posta a disposición sen que se produza acceso á mesma, entenderase rexeitada. Segundo o establecido no artigo 23.5 da lei 9/2007, do 13 de xuño, de subvencións de Galicia, o vencemento do prazo máximo sen que sexa notificada a resolución, lexitima aos interesados para entender que está desestimada por silencio administrativo a solicitude de concesión. A persoa representante da entidade beneficiaria disporá dun prazo de 10 días contados a partir do día seguinte ao da notificación da resolución, para comunicar a aceptación da subvención ou ben o seu rexeitamento. Transcorrido o prazo sen que se produza manifestación expresa, entenderase tacitamente aceptada. Cumprir os obxectivos descritos na liña que solicitou. Executar o proxecto ou actividades ou adoptar o comportamento que fundamenta a concesión das subvencións. Xustificar adecuadamente o cumprimento da finalidade da subvención a realización da actividade ou a adopción do comportamento que fundamentou a súa concesión así como o custo real. Destinar os fondos percibidos ao obxecto concreto para o cal foron concedidos e realizar ou ter realizado efectivamente as actividades ou actuacións recollidos no proxecto presentado. Proceder ao reintegro das cantidades percibidas no caso de incumprimento das condicións establecidas. Comunicar ao órgano concédente a obtención doutras axudas, subvencións, ingresos ou recursos para o financiamento das actividades subvencionadas. Consentir a inclusión dos datos relevantes da subvención nos rexistros públicos que procedan. Someterse ás actuacións de comprobación que deba efectuar o órgano concedente: as de control financeiro, ás previstas na lexislación que sexa de aplicación e a achegar toda a información que lles sexa requirida para o exercicio das actuacións recollidas nestas bases. Unha vez realizada a notificación da subvención e logo da aceptación da mesma, poderase realizar o pagamento do 100% da contía da subvención concedida. O aboamento da subvención realizarase directamente na conta bancaria indicada. Estas subvencións son compatibles coa percepción doutras para a mesma finalidade. Non obstante, o importe das subvencións en ningún caso poderá ser de tal contía que illadamente ou en concorrencia con outras subvencións ou axudas, ingresos ou recursos, supere o custo da actuación subvencionada. No caso de incumprimento de obrigas establecidas no artigo 11 da Lei 9/2007, do 13 de xuño, de subvencións de Galicia e nos supostos recollidos no artigo 33 da antedita lei, a entidade beneficiaria comprométese a reintegrar as cantidades percibidas xunto cos xuros de demora seguindo o procedemento establecido no artigo 38 da devandita lei. O Concello de Culleredo publicará na súa páxina web a relación dos beneficiarios e o importe das axudas concedidas e, de ser o caso, as sancións que puideren impoñerse, polo que a presentación da solicitude leva implícito a autorización para o tratamento necesario dos datos das entidades beneficiarias. Todos os trámites administrativos que as entidades solicitantes deban realizar para a tramitación desde procedemento serán realizados electronicamente a través da sede electrónica desta administración local. De acordo co previsto na Resolución de alcaldía núm.1871/2020 de data.16.12.2020 a competencia para resolver os procedementos de subvención que se inicien en virtude desta convocatoria recae en Dona Jessica Méndez Sánchez, concelleira de Participación cidadá, educación e medio rural 21.1 A resolución do procedemento porá fin á vía administrativa.21.2 Contra a dita resolución caberá a interposición de recurso contencioso-administrativo no prazo de dous meses. Con todo, as asociacións interesadas poderán, con carácter potestativo, presentar recurso de reposición ante o propio órgano que ditou a resolución no prazo dun mes. Nese caso o prazo para a presentación do recurso contencioso administrativo comezará a contar desde a notificación da resolución expresa do recurso. No caso de desestimación presunta, que se producirá se no prazo dun mes non se resolveu o recurso de reposición interposto (art.123 e 124 da Lei 39/2015, de 1 de outubro, do procedemento administrativo común das administracións públicas), a interposición do recurso contencioso-administrativo non se suxeita a prazo de caducidade (Sentencia do Pleno do TC STC 52/2014, do 10 de abril). Para o non previsto nestas bases, estarase ao disposto na normativa xeral en materia de subvencións contida na Lei 38/2003, do 17 de novembro, xeral de subvencións e na Lei 9/2007, do 13 de xuño, de subvencións de Galicia, ademais do decreto 11/2009, do 8 de xaneiro, polo que se aproba o regulamento da lei 9/2007, do 13 de xuño, de subvencións de Galicia e pola Ordenanza de subvencións do concello de Culleredo. O Concello de Culleredo ten a condición de responsable dos datos que os solicitantes faciliten neste procedemento e asume todas as obrigas derivadas do Regulamento (UE) 2016/679 do Parlamento Europeo e do Consello sobre protección de datos de carácter persoal e das demais disposicións vixentes nesta materia. A lexitimación do tratamento deses datos está baseada no consentimento expreso das persoas interesadas en participar no procedemento e no exercicio lexítimo das competencias legais do Concello de Culleredo no ámbito do fomento e promoción da igualdade, conforme coa normativa de réxime local e sectorial aplicable. O prazo de conservación dos datos facilitados será o necesario para a completa execución do procedemento, incluído o prazo de prescrición a efectos de posibles responsabilidades derivadas da actividade ou do dito tratamento. Os datos poderán ser cedidos tamén a outras Administracións públicas cando sexa necesario para a correcta prestación do servizo ou ben en cumprimento dun mandato legal ou xudicial. Tamén poderán ser verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. As persoas interesadas poderán exercitar os dereitos de acceso, rectificación, supresión, oposición, limitación do tratamento e portabilidade, así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro (Concello de Culleredo). Así mesmo teñen dereito a presentar unha reclamación perante a Axencia Española de Protección de Datos (www.aepd.es). Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, a 26 de agosto de 2021 A Concelleira de Participación Cidadá, Educación e Medio Rural Asdo.: Yessica Méndez Sánchez